
  
DR.30.9.2013 75  

 
Datuk Bung Moktar bin Radin [Kinabatangan]: Terima kasih Yang Berhormat. 

Saya jawab Yang Berhormat Tenom dahulu. Seperti yang saya katakan tadi bukan soal 
RM500,000. Soalnya projek yang seharusnya RM500,000, tetapi ada pegawai-pegawai di 
bahagian di ibu pejabat ini, dia cantumkan RM500,000 itu menjadi RM1 juta ataupun 
menjadi RM2 juta dan kuasa pengarah itu sudah tidak ada. Merekalah yang menentukan 
kontraktornya, merekalah yang semua. Saya banyak perkara lagi seperti disentuh oleh 
Yang Berhormat Pokok Sena, Yang Berhormat Tuaran, soal masjid, surau. 

Saya rasa Tuan Pengerusi, perlu diambil tindakan segera. Berhentikan perbuatan 
yang tidak baik ini serta-merta. Heretlah pegawai itu ke mahkamah. Panggillah SPRM 
masuk, siasat orang-orang ini. Saya tidak boleh lagi bertolak ansur dalam soal sebegini. 

Soal layanan Yang Berhormat Kota Bharu, sememangnya layanan sama cuma 
ada permainan sebab di semenanjung mungkin permainan ini dia tidak boleh gunakan. Ini 
kerana mungkin terlalu jelas tetapi di Sabah dan Sarawak, dia anugerahkan projek dalam 
hutan, siapa yang hendak ambil tahu. Sekolah yang tidak layak pun dibina atau diperbaiki, 
dia pun bagi kelulusan layak diperbaiki. Jadi ini tidak baik.  

Dato' Othman bin Aziz [Jerlun]: Minta laluan. 

Datuk Bung Moktar bin Radin [Kinabatangan]: Ya, sila. 

Dato' Othman bin Aziz [Jerlun]: Terima kasih Yang Berhormat Kinabatangan. 

Saya melihat bahawa kuasa RM500,000 kepada semua pengarah bukan hanya telah 
dihadkan ataupun di manipulasi untuk pengarah Sabah dan Sarawak, ia berlaku di negeri 
lain termasuk di Semenanjung. Contohnya, macam kontraktor untuk mencuci kawasan di 
negeri Kedah ada yang diperoleh oleh orang Kuala Lumpur menggunakan lesen Kelas ‘F’ 
negeri Kedah. Sama juga ada kontraktor membekal makanan yang mengawal (control) dua 
tiga puluh sekolah-sekolah yang menggunakan lesen orang tempatan. Jadi, ini isu yang 
saya kira telah menjadi masalah yang cukup besar di mana orang Kedah sendiri tidak dapat 
hendak mengurus kantin ataupun makanan bermasak asrama kerana dikawal oleh pihak 
tertentu daripada Kuala Lumpur dan sebagainya. 

Jadi, sebab itulah apabila harga makanan contohnya yang disebut RM13 satu 
kepala satu hari, tetapi bila disub-sub jadi tinggal RM9. Oleh sebab itulah kualiti makanan 
yang diterima oleh anak murid itu sendiri setiap hari makin berkurangan. Jadi, ini isu yang 
saya kira perlu dilihat juga oleh kementerian. Adakah Yang Berhormat Kinabatangan 
bersetuju? 

Datuk Bung Moktar bin Radin [Kinabatangan]: Memang bersetuju Yang 

Berhormat sebab ini melibatkan rakyat. Kita ini Barisan Nasional terkenal dengan membela 
rakyat. Jadi kalau membela rakyat Yang Berhormat, gunakan betul-betul platform ini untuk 
membela rakyat. Ini kerana kita akhirnya akan dihitung oleh rakyat kembali, selepas lima 
tahun kita akan kembalikan kepada rakyat kuasa yang kita ada ini. Jadi gunakanlah kuasa 
ini untuk benar-benar menyelesaikan masalah rakyat. Kenapa perlu ada kuasa-kuasa 
tangan kotor daripada Semenanjung untuk campur di negeri-negeri sedangkan negeri-
negeri ini pun ada juga bidang kuasa yang perlu diselesaikan.  

Jadi mulai daripada tahun depan, saya tidak mahu lagi ada rentetan daripada 
pengarah-pengarah negeri ada campur tangan. Mana-mana pegawai Yang Berhormat rasa 
tidak lagi mampu menyumbang untuk kepentingan rakyat, untuk kepentingan kementerian 
ini, cadangkan kepada Menteri, kepada KSU singkir pegawai ini, gantikan dia. Ini kerana 
pegawai yang sebeginilah yang merosakkan masa depan anak bangsa kita, merosakkan 
kepimpinan Barisan Nasional kita. Saya tahu ada, saya tidak mahu sebut. Kalau saya sebut 
nanti, Tuan Pengerusi cakap pegawai ini tidak boleh membela diri. Jadi biar Yang 
Berhormat cari siapa nama orang ini. Kalau Yang Berhormat mahu, saya boleh bagi sebab 
orang ini memang terkenallah. Orang Sabah cakap, orang Sarawak cakap, kadang-kadang 
kalau dia turun pergi Sabah macam sultan sampai empat lima kereta sambut dia. Kalah 
Menteri. 

Dato' Haji Mahfuz bin Haji Omar [Pokok Sena]: [Bangun] 



Datuk Bung Moktar bin Radin [Kinabatangan]: Terima kasih Yang Berhormat. Saya jawab Yang Berhormat Tenom dahulu. Seperti yang saya katakan tadi bukan soal RM500,000. Soalnya projek yang seharusnya RM500,000, tetapi ada pegawai-pegawai di bahagian di ibu pejabat ini, dia cantumkan RM500,000 itu menjadi RM1 juta ataupun menjadi RM2 juta dan kuasa pengarah itu sudah tidak ada. Merekalah yang menentukan kontraktornya, merekalah yang semua. Saya banyak perkara lagi seperti disentuh oleh Yang Berhormat Pokok Sena, Yang Berhormat Tuaran, soal masjid, surau. Saya rasa Tuan Pengerusi, perlu diambil tindakan segera. Berhentikan perbuatan yang tidak baik ini serta-merta. Heretlah pegawai itu ke mahkamah. Panggillah SPRM masuk, siasat orang-orang ini. Saya tidak boleh lagi bertolak ansur dalam soal sebegini. Soal layanan Yang Berhormat Kota Bharu, sememangnya layanan sama cuma ada permainan sebab di semenanjung mungkin permainan ini dia tidak boleh gunakan. Ini kerana mungkin terlalu jelas tetapi di Sabah dan Sarawak, dia anugerahkan projek dalam hutan, siapa yang hendak ambil tahu. Sekolah yang tidak layak pun dibina atau diperbaiki, dia pun bagi kelulusan layak diperbaiki. Jadi ini tidak baik. Dato' Othman bin Aziz [Jerlun]: Minta laluan. Datuk Bung Moktar bin Radin [Kinabatangan]: Ya, sila. Dato' Othman bin Aziz [Jerlun]: Terima kasih Yang Berhormat Kinabatangan. Saya melihat bahawa kuasa RM500,000 kepada semua pengarah bukan hanya telah dihadkan ataupun di manipulasi untuk pengarah Sabah dan Sarawak, ia berlaku di negeri lain termasuk di Semenanjung. Contohnya, macam kontraktor untuk mencuci kawasan di negeri Kedah ada yang diperoleh oleh orang Kuala Lumpur menggunakan lesen Kelas 'F' negeri Kedah. Sama juga ada kontraktor membekal makanan yang mengawal (control) dua tiga puluh sekolah-sekolah yang menggunakan lesen orang tempatan. Jadi, ini isu yang saya kira telah menjadi masalah yang cukup besar di mana orang Kedah sendiri tidak dapat hendak mengurus kantin ataupun makanan bermasak asrama kerana dikawal oleh pihak tertentu daripada Kuala Lumpur dan sebagainya. Jadi, sebab itulah apabila harga makanan contohnya yang disebut RM13 satu kepala satu hari, tetapi bila disub-sub jadi tinggal RM9. Oleh sebab itulah kualiti makanan yang diterima oleh anak murid itu sendiri setiap hari makin berkurangan. Jadi, ini isu yang saya kira perlu dilihat juga oleh kementerian. Adakah Yang Berhormat Kinabatangan bersetuju?. Datuk Bung Moktar bin Radin [Kinabatangan]: Memang bersetuju Yang. Berhormat sebab ini melibatkan rakyat. Kita ini Barisan Nasional terkenal dengan membela rakyat. Jadi kalau membela rakyat Yang Berhormat, gunakan betul-betul platform ini untuk membela rakyat. Ini kerana kita akhirnya akan dihitung oleh rakyat kembali, selepas lima tahun kita akan kembalikan kepada rakyat kuasa yang kita ada ini. Jadi gunakanlah kuasa ini untuk benar-benar menyelesaikan masalah rakyat. Kenapa perlu ada kuasa-kuasa tangan kotor daripada Semenanjung untuk campur di negeri-negeri sedangkan negeri- negeri ini pun ada juga bidang kuasa yang perlu diselesaikan. Jadi mulai daripada tahun depan, saya tidak mahu lagi ada rentetan daripada pengarah-pengarah negeri ada campur tangan. Mana-mana pegawai Yang Berhormat rasa tidak lagi mampu menyumbang untuk kepentingan rakyat, untuk kepentingan kementerian ini, cadangkan kepada Menteri, kepada KSU singkir pegawai ini, gantikan dia. Ini kerana pegawai yang sebeginilah yang merosakkan masa depan anak bangsa kita, merosakkan kepimpinan Barisan Nasional kita. Saya tahu ada, saya tidak mahu sebut. Kalau saya sebut nanti, Tuan Pengerusi cakap pegawai ini tidak boleh membela diri. Jadi biar Yang Berhormat cari siapa nama orang ini. Kalau Yang Berhormat mahu, saya boleh bagi sebab orang ini memang terkenallah. Orang Sabah cakap, orang Sarawak cakap, kadang-kadang kalau dia turun pergi Sabah macam sultan sampai empat lima kereta sambut dia. Kalah Menteri. Dato' Haji Mahfuz bin Haji Omar [Pokok Sena]: [Bangun].